Diari Oficial de la Generalitat Valenciana


Sumari del DOGV 3949, del 28-02-2001 (2001/1483)

RESOLUCIÓ de 10 de gener de 2001, del conseller d'Obres Públiques, Urbanisme i Transports, per la qual s'aprova definitivament la modificació núm. 2, referida al polígon 3, del Pla Parcial 3 del Pla General de la Pobla de Farnals.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3949

Data del DOGV
:   28-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1483


Data del document
:   10-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Pobla de Farnals, la
    * pla d'urbanisme

RESOLUCIÓ de 10 de gener de 2001, del conseller d'Obres Públiques, Urbanisme i Transports, per la qual s'aprova definitivament la modificació núm. 2, referida al polígon 3, del Pla Parcial 3 del Pla General de la Pobla de Farnals. [2001/1483]
  
Vist l'expedient relatiu a la modificació núm. 2, referida al polígon 3, del Pla Parcial 3 del Pla General de la Pobla de Farnals (València), i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del Ple de l'ajuntament en sessió del dia 29 de juny de 1998. Després del pertinent període d'exposició pública, en el qual no es van presentar al·legacions, va resultar aprovat provisionalment de manera automàtica i amb efectes des del dia 26 d'octubre de 1998, ja que no s'havien presentat al·legacions i s'havia previst així expressament en l'acord de sotmetiment a informació pública.
  
Segon. El projecte consta de memòria informativa, memòria justificativa, plans d'informació i plans d'ordenació.
  
Tercer. El municipi de la Pobla de Farnals té el Pla General aprovat definitivament per la Comissió Territorial d'Urbanisme de València amb data 25 de juliol de 1994.
  
Quart. La Comissió Territorial d'Urbanisme de València, en sessió del dia 11 de març de 1999, va adoptar l'acord d'informar favorablement la modificació núm. 2 del Pla General de La Pobla de Farnals relativa al polígon 3 del Pla Parcial 3 i supeditar l'elevació al conseller d'Obres Públiques, Urbanisme i Transports de la proposta d'aprovació definitiva, que s'esmenara la deficiència indicada en l'informe de Carreteres de la Conselleria d'Obres Públiques, Urbanisme i Transports (COPUT) de 3 de març de 1999, relatiu a l'accés del vial proposat al nord de les illes 4-1 i 4-2, a la via de servei de la variant de la N-340.
  
Cinqué. Amb dates 29 de febrer i 28 de novembre de 2000, va tindre entrada en el Registre del Servei Territorial d'Urbanisme de València la documentació subsanatòria remesa per l'ajuntament, que consisteix en el pla d'ordenació corresponent a la xarxa viària, en el qual s'ha suprimit l'accés mencionat en el punt anterior, mitjançant la disposició d'una vorera i una empara.
  
Sisé. La Divisió de Carreteres de la Direcció General d'Obres Públiques de la COPUT, amb data 5 d'octubre del 2000, ha emés informe de caràcter favorable respecte de la solució proposada, condicionat a l'efectiva execució de la vorera i la empara, que impossibilite la connexió inicialment prevista.
  
Seté. El director general d'Urbanisme i Ordenació Territorial, amb data 14 de desembre de 2000, va adoptar la següent resolució: ?Considerar complit l'Acord de la Comissió Territorial d'Urbanisme de València de data 11 de març de 1999, relatiu a la modificació núm. 2 del Pla General relativa al polígon 3 del Pla Parcial 3 de la Pobla de Farnals. Informar favorablement la modificació núm. 2 del Pla General de la Pobla de Farnals relativa al polígon 3 del Pla Parcial 3 i elevar al conseller d'Obres Públiques, Urbanisme i Transports una proposta d'aprovació definitiva?.
  
Fonaments de dret
  
Primer. La tramitació de la modificació ha sigut correcta, de conformitat amb el que estableixen els articles 38 i següents de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa, a l'efecte del compliment del que estableix l'article 27 de la LRAU.
  
Segon. L'objecte de la modificació és canviar l'ordenació del costat nord del Sector 3 Industrial. L'àmbit d'actuació és el polígon núm. 3 del Pla Parcial del Sector núm. 3 Industrial, que correspon, després de la revisió del Pla General, a la Unitat d'Execució UE SU 7.3 de l'Àrea de Repartiment ARSU 7.
  
Els canvis d'ordenació proposats consisteixen a integrar el camí de la Ceba a la Xarxa Viària del Polígon, redelimitar una zona verda i adaptar les alineacions d'algunes illes als dits canvis.
  
La modificació es justifica en la reordenació viària de la zona, en la millor integració de la zona verda en el polígon i confrontar amb el viari en les parcel·les situades en el costat nord de les illes.
  
Tercer. Les determinacions contingudes aquest expedient es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart. La modificació comporta una diferent qualificació o ús urbanístic de zones verdes anteriorment previstes, per la qual cosa requereix l'informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la citada Llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.8.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Quant al contingut de la modificació de zones verdes que inclou la proposta, des del punt de vista quantitatiu es produeix un increment de zona verda de 261 m² i des del punt de vista qualitatiu l'ordenació millora l'anterior ubicació, ja que en compte de confrontar amb el corredor comarcal, la zona verda es disposa cap a l'espai lliure existent entre el polígon i el ramal d'enllaç del Puig, amb accés des del nou viari que discorre pel costa nord de l'actuació.
  
Cinqué. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
1. Informar favorablement la modificació núm. 2, referida al polígon 3, del Pla Parcial 3 del Pla General de la Pobla de Farnals.
  
2. Aprovar definitivament la modificació núm. 2, referida al polígon 3, del Pla Parcial 3 del Pla General de la Pobla de Farnals.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aqueta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.